Medicii îi cer lui Rafila să aplice legile pentru plata orelor de gardă: Nu vă impunem să rămâneți în funcție
Reprezentanții medicilor acuză că le este încălcat dreptul legal prevăzut pentru salariații cu normă întreagă, în momentul în care plata gărzilor pe care ei le fac la spital se calculează raportat la veniturile din anul 2018. Ei spun că în ultimii șapte ani, decidenții au apelat la diverse „artificii” pentru ca gărzile să nu fie plătite corespunzător. Reprezentanții medicilor îi solicită ministrului Sănătății, Alexandru Rafila, să aplice prevederile legale până la plata drepturilor salariale cuvenite pentru luna martie 2025.